Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu nariadenia Európskeho parlamentu a Rady o potravinárskych prídavných látkach /* KOM/2008/0143 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 11.3.2008 KOM(2008) 143 v konečnom znení 2006/0145 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu nariadenia Európskeho parlamentu a Rady o potravinárskych prídavných látkach (predložená Komisiou) 2006/0145 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o EStýkajúce saspoločnej pozície Rady k prijatiu nariadenia Európskeho parlamentu a Rady o potravinárskych prídavných látkach 1. VÝCHODISKOVÁ SITUÁCIA Dátum predloženia návrhu Európskemu parlamentu a Rade (dokument KOM(2006) 428 v konečnom znení – 2006/0145 COD): | 28. júla 2006 | Dátum stanoviska Európskeho hospodárskeho a sociálneho výboru: | 25. apríla 2007 | Dátum stanoviska Európskeho parlamentu, prvé čítanie: | 10. júla 2007 | Dátum predloženia pozmeňujúceho a doplňujúceho návrhu: | 24. októbra 2007 | Dátum politickej dohody: | 17. decembra 2007 | Dátum prijatia spoločnej pozície: | 10. marca 2008 | 2. CIEĽ NÁVRHU KOMISIE Komisia v Bielej knihe o bezpečnosti potravín (KOM (1999) 719 v konečnom znení) oznámila svoj zámer aktualizovať a zjednodušiť súčasné právne predpisy Spoločenstva, pokiaľ ide o potravinárske prídavné látky (akcia 11 v bielej knihe). Ciele tohto návrhu sú: - zjednodušiť právne predpisy o potravinárskych prídavných látkach vytvorením jedného nástroja na určenie základných princípov, postupov a schvaľovania; - zveriť vykonávacie právomoci na aktualizáciu zoznamu povolených potravinárskych prídavných látok v rámci Spoločenstva Komisii; - zohľadniť posúdenia bezpečnosti potravinárskych prídavných látok Európskym úradom pre bezpečnosť potravín (EFSA); - vytvoriť program prehodnocovania súčasných potravinárskych prídavných látok; - vyžadovať povolenia prídavných látok, ktoré pozostávajú z geneticky modifikovaných organizmov alebo obsahujú geneticky modifikované organizmy podľa nariadenia Európskeho parlamentu a Rady (ES) č. 1829/2003 z 22. septembra 2003 o geneticky modifikovaných potravinách a krmivách. 3. PRIPOMIENKY K SPOLOČNEJ POZÍCII 3.1. Všeobecná pripomienka Komisia podporuje spoločnú pozíciu, ktorú Rada prijala 10. marca 2008. Je v súlade s cieľmi a prístupom, ktorý zvolila Komisia vo svojom pôvodnom návrhu, a zohľadňuje zásady viacerých pozmeňujúcich a doplňujúcich návrhov Európskeho parlamentu. 3.2. Pozmeňujúce a doplňujúce návrhy Európskeho parlamentu prijaté v prvom čítaní, ktoré boli prijaté Komisiou a sú v súlade so spoločnou pozíciou V spoločnej pozícii sa odráža podstata väčšiny z 39 pozmeňujúcich a doplňujúcich návrhov, ktoré Komisia prijala v celom rozsahu, sčasti, v zásade alebo pod podmienkou preformulovania. V súvislosti s kritériami povoľovania potravinárskych prídavných látok a najmä s vysvetlením pojmu zavádzanie spotrebiteľa sú v spoločnej pozícii uvedené zmeny, ktorými sa zohľadňujú niektoré myšlienky zahrnuté v pozmeňujúcich a doplňujúcich návrhoch Európskeho parlamentu (ďalej len „EP“) č. 3 a 30. V spoločnej pozícii sú uvedené aj pozmeňujúce a doplňujúce návrhy (v odôvodnení 7 a článkoch 1 a 6), ktorých cieľom je zohľadniť skutočnosť, že hoci vplyv na životné prostredie nie je jednou zo všeobecných podmienok povolenia potravinárskych prídavných látok, je samozrejme jedným z opodstatnených faktorov, ktoré je potrebné zvážiť. Ak sa napríklad identifikujú nepriaznivé vplyvy na životné prostredie, môžu sa zohľadniť v procese povoľovania potravinárskej prídavnej látky alebo preskúmania podmienok jej používania. V týchto zmenách sú zahrnuté odkazy na ďalšie zásady obsiahnuté vo všeobecnom potravinovom práve, t. j. aby sa predpismi týkajúcimi sa potravinárskych prídavných látok používaných v potravinách zabezpečilo účinné fungovanie vnútorného trhu a vysoký stupeň ochrany ľudského zdravia, ochrany záujmov spotrebiteľov vrátane čestných postupov v obchode s potravinami a pritom sa zohľadnil vplyv na životné prostredie. V týchto zmenách sa odrážajú environmentálne hľadiská, ktoré sú zahrnuté v pozmeňujúcich a doplňujúcich návrhoch EP č. 1, 7 a 25. Odôvodnenie 7 bolo v spoločnej pozícii zmenené a doplnené aj v súvislosti s používaním potenciálne alergénnych potravinárskych prídavných látok; táto zmena do určitej miery odráža podstatu pozmeňujúceho a doplňujúceho návrhu EP č. 1. Rada navrhla, aby bol návrh zmenený a doplnený tak, aby bola definícia pojmu quantum satis zahrnutá v článku 3 a vykonala z toho vyplývajúce zmeny v článku 11. Európsky parlament navrhol podobné zmeny v pozmeňujúcich a doplňujúcich návrhoch č. 21 a 36. Komisia môže tieto návrhy akceptovať po vykonaní jazykových zmien, ktoré sú uvedené v článkoch 3 a 12 zmeneného a doplneného návrhu Komisie. V novom článku 5 spoločnej pozície sa objasňuje, že nikto nesmie uvádzať na trh potravinárske prídavné látky alebo potraviny, ktoré obsahujú potravinárske prídavné látky, ak ich použitie nie je v súlade s požiadavkami nariadenia. Takéto objasnenie požadoval aj Európsky parlament v pozmeňujúcich a doplňujúcich návrhoch č. 9 a 22. Pokiaľ ide o vzťah medzi navrhovaným nariadením a nariadením (ES) č. 1829/2003 o geneticky modifikovaných potravinách a krmivách, Európsky parlament v pozmeňujúcich a doplňujúcich návrhoch č. 4, 38 a 63 objasnil, že postupy posudzovania a povoľovania podľa týchto dvoch nariadení môžu prebiehať paralelne. Táto dôležitá zásada bola zohľadnená aj v spoločnej pozícii. Odôvodnenia 20 a 21 a jednotlivé články spoločnej pozície boli pozmenené s cieľom zaviesť regulačný postup s kontrolou a vo všeobecnosti zjednotiť navrhované nariadenie s rozhodnutím Rady 2006/512/ES, ktorým sa mení a dopĺňa rozhodnutie 1999/468/ES, ktorým sa ustanovujú postupy pre výkon vykonávacích právomocí prenesených na Komisiu. Tieto ustanovenia sú v súlade s pozmeňujúcimi a doplňujúcimi návrhmi EP č. 64rev, 47, 48, 67rev, 79, 68rev, 80, 51 a 69rev, ktoré sa týkajú tejto otázky; líšia sa však v tom, že v spoločnej pozícii je zahrnutá možnosť využiť v niektorých prípadoch skrátenie lehôt. Táto možnosť nebola v zmenenom a doplnenom návrhu Komisie zohľadnená. V článku 28 spoločnej pozície je zahrnuté ustanovenie, ktorým sa objasňuje, že pri presune platných povolení pre potravinárske prídavné látky do nových príloh by sa nemali presunúť tie potravinárske prídavné látky, ktoré už nie sú potrebné alebo ktorých používanie už nie je potrebné. V tomto ustanovení sa odráža podstata pozmeňujúceho a doplňujúceho návrhu EP č. 55. V spoločnej pozícii je súčasne zahrnutá zmena, ktorú je potrebné vykonať v článku 28 v dôsledku rozhodnutia uviesť potravinárske prídavné látky používané v arómach v prílohe III k nariadeniu namiesto prílohy II. Túto zásadu navrhuje v pozmeňujúcich a doplňujúcich návrhoch č. 58 a 59 aj Európsky parlament. 3.3. Pozmeňujúce a doplňujúce návrhy Európskeho parlamentu prijaté v prvom čítaní, ktoré boli prijaté Komisiou a neboli zapracované do spoločnej pozície V pozmeňujúcom a doplňujúcom návrhu č. 28 Európsky parlament navrhoval, že pri schvaľovaní potravinárskych prídavných látok by sa mal uviesť odkaz na zohľadnenie kritérií povoľovania a dôvod rozhodnutia. Komisia vo svojom zmenenom a doplnenom návrhu prijala podstatu uvedeného pozmeňujúceho a doplňujúceho návrhu v tom zmysle, že v akomkoľvek rozhodnutí o povolení potravinárskej prídavnej látky by sa malo uviesť odôvodnenie takéhoto povolenia, a preto do zmeneného a doplneného návrhu zaradila nové odôvodnenie 8. 3.4. Nové ustanovenia zaradené Radou, ktoré Komisia prijala Rovnako ako v prípade všetkých potravinárskych prídavných látok, aj pred povolením sladidiel používaných v stolových sladidlách sa posudzuje ich bezpečnosť. Informácie poskytované spotrebiteľom na označeniach potravín by mali byť jasné a ľahko zrozumiteľné. Ak existujú dôkazy o tom, že určité skupiny spotrebiteľov prekračujú v dôsledku používania stolových sladidiel prijateľnú dennú dávku, môžu sa na miestnej úrovni uplatniť iné nelegislatívne spôsoby na poskytnutie potrebných informácií spotrebiteľom. Je potrebné poznamenať, že niektorí výrobcovia už poskytujú informácie aj inými spôsobmi ako na označení. Zmeneným a doplneným návrhom uvedeným v spoločnej pozícii (odôvodnenie 18 a článok 22), na základe ktorého by výrobcovia boli povinní potrebné informácie sprístupniť akýmkoľvek vhodným spôsobom, by sa zabezpečilo poskytnutie užitočných informácií spotrebiteľom aj členským štátom, ktorým by v prípade potreby mohli pomôcť pri osvetových kampaniach pre spotrebiteľov. Rada vypustila požiadavku, že potravinárske prídavné látky by mali vždy spĺňať osobitné kritériá čistoty (špecifikácie), ktoré boli stanovené, a uviedla len, že by mali byť v súlade so špecifikáciami. Touto zmenou, ktorou sa súčasne zabezpečí, aby potravinárske prídavné látky spĺňali požiadavky, pokiaľ ide o obsah kontaminantov, sa objasňuje, že potravinárske prídavné látky zmiešané navzájom alebo pripravené v roztoku nemusia vždy spĺňať ďalšie kritériá kvality, ako sú obsah vlhkosti alebo kyslosť. Podobná zmena bola pôvodne navrhnutá aj v Európskom parlamente, pri hlasovaní v prvom čítaní sa však neodsúhlasila. S cieľom podrobnejšie opísať zásadu prenosu stanovenú v článku 17 bolo do spoločnej pozície zaradené nové odôvodnenie 16. Pokiaľ ide o označovanie potravinárskych prídavných látok, ktoré sa predávajú medzi podnikmi alebo priamo konečnému spotrebiteľovi, Európsky parlament prijal v prvom čítaní viacero zmien a doplnení v návrhu o potravinárskych enzýmoch s cieľom zjednodušiť ustanovenia o označovaní. Podobné zjednodušenie bolo zahrnuté aj v spoločnej pozícii. Napriek rozdielom v štruktúre a znení sú požiadavky na označovanie potravinárskych prídavných látok do veľkej miery v súlade s požiadavkami, ktoré v súvislosti s enzýmami navrhol Európsky parlament. V spoločnej pozícii sú uvedené aj ustanovenia podobné tým, ktoré navrhol Európsky parlament v pozmeňujúcich a doplňujúcich návrhoch č. 42 a 44 v súvislosti s dátumom minimálnej trvanlivosti a výnimkami v prípade potravinárskych prídavných látok dodávaných hromadne, napríklad v cisternovom vozidle. V spoločnej pozícii sa takisto ďalej zjednodušili ustanovenia o označovaní potravinárskych prídavných látok priamo predávaných konečnému spotrebiteľovi, ktoré sa považujú za potraviny, a teda sa na ne vzťahujú ustanovenia o označovaní stanovené v smernici 2000/13/ES týkajúcej sa označovania, prezentácie a reklamy potravín. Do zmeneného a doplneného návrhu Komisie boli prevzaté hlavné myšlienky z pozmeňujúcich a doplňujúcich návrhov Európskeho parlamentu a premietli sa doň ustanovenia o označovaní, ktoré v spoločnej pozícii schválila Rada. Rada vo svojej spoločnej pozícii vykonala určité úpravy v odôvodnení 13 a článku 24 s cieľom objasniť, že nová forma potravinárskych prídavných látok – potravinárske látky nanoškály – by sa mohla považovať za významne odlišnú výrobnú metódu, a preto by si vyžadovala nové posúdenie bezpečnosti. V pozmeňujúcom a doplňujúcom návrhu Európskeho parlamentu č. 35 sa takisto navrhovalo zaradenie samostatných hraničných hodnôt pre potravinárske prídavné látky nanoškály. Podľa Komisie nie je pozmeňujúci a doplňujúci návrh Európskeho parlamentu potrebný, keďže osobitné obmedzenia môžu byť v súčasnosti stanovené v rámci podmienok, ak sú na základe posúdenia bezpečnosti potrebné. Komisia však súhlasí s podstatou zmien a doplnení uvedených v spoločnej pozícii. Domnieva sa však, že túto zásadu by bolo lepšie uviesť v samostatnom článku, tak ako je to v článku 11 zmeneného a doplneného návrhu Komisie. Počas obdobia, v ktorom sa platné povolenia pre potravinárske prídavné látky budú preskúmavať a presúvať do novej prílohy, môže dôjsť k pozastaveniu spracovávania nevyriešených žiadostí o povolenie nových potravinárskych prídavných látok alebo nových spôsobov ich použitia. Takýmto postupom by sa potlačili inovácie a vznikli by nepriaznivé účinky na potravinársky priemysel. Rada preto navrhla zmenu a doplnenie nariadenia s cieľom umožniť, aby sa počas tohto prechodného obdobia mohli platné smernice meniť komitologickým postupom, tak aby sa pripravované potravinárske prídavné látky, v súvislosti s ktorými už Európsky úrad pre bezpečnosť potravín vydal priaznivé stanovisko, mohli povoliť. Do spoločnej pozície je preto zaradený nový článok 29 a s ním súvisiace zmeny v článku 33. V spoločnej pozícii je zahrnutá zmena, ktorou sa má objasniť význam pojmu „predĺženie trvanlivosti náhradou cukrov“ (článok 7 písm. b)); tento pojem je tým lepšie vysvetlený. Naopak Európsky parlament navrhol tento text vypustiť (pozmeňujúci a doplňujúci návrh č. 73). Komisia môže akceptovať nové znenie navrhnuté v spoločnej pozícii. V spoločnej pozícii je zahrnuté aj podrobnejšie objasnenie osobitných podmienok pre farbivá (článok 8 písm. b)), pričom je v nej uvedené, že sa používajú na identifikáciu chutí, ktoré sa bežne spájajú s určitými potravinami. V návrhu Komisie sa pôvodne navrhovalo všeobecné pravidlo, že množstvo potravinárskych prídavných látok by sa malo vzťahovať na potraviny na priamu spotrebu, pretože by to mohlo mať význam pre výpočet expozície. Podľa Rady by však v záujme jednoduchšieho presadzovania bolo lepšie stanoviť množstvo v potravinách uvádzaných na trh, pričom v spoločnej pozícii je v záujme jednoznačnosti zahrnutá zmena, na základe ktorej by sa v prípade potravín, ktoré sa musia rozpustiť vo vode alebo zriediť, malo stanoviť množstvo, ktoré sa vzťahuje na potraviny rozpustené vo vode alebo zriedené. Zriedený stav sa spomínal aj v pozmeňujúcom a doplňujúcom návrhu EP č. 37. Vzhľadom na doplňujúce vysvetlenie, ktoré navrhla Rada, môže Komisia akceptovať zmenu, že množstvo sa bude vzťahovať na „potraviny uvádzané na trh“. Spoločnou pozíciou bol pozmenený článok 18 s cieľom zahrnúť všetky rozhodnutia o výklade vrátane rozhodnutia, ktoré bolo pôvodne uvedené v článku 2, či daná látka zodpovedá vymedzeniu potravinárskej prídavnej látky. Uplatňovanie ustanovení uvedených v článku 18 predstavuje vykonávanie pravidiel zahrnutých v základnom akte (napr. vymedzenie pojmu potravinárska prídavná látka), a preto sa naň nevzťahuje nový regulačný postup s kontrolou, čo sa premietlo aj do spoločnej pozície. V pozmeňujúcich a doplňujúcich návrhoch Európskeho parlamentu č. 12, 40 a 47 sa pre takéto rozhodnutia navrhuje regulačný postup s kontrolou. V článku 29 spoločnej pozície je zahrnuté nové ustanovenie, ktoré odráža potrebu poskytnutia prechodnej lehoty pre výrobky, ktoré už nespĺňajú nové podmienky označovania výrobkov, ktorá vznikla v dôsledku zmien v ustanoveniach o označovaní. Komisia zaradila podobné ustanovenie do článku 32 svojho zmeneného a doplneného návrhu, kde je možno lepšie umiestnené. 4. ZÁVER Komisia zastáva názor, že spoločná pozícia v plnej miere odráža kľúčové prvky jej pôvodného návrhu, ako aj podstatu mnohých pozmeňujúcich a doplňujúcich návrhov Európskeho parlamentu prijatých v prvom čítaní. Komisia preto podporuje spoločnú pozíciu, ktorú Rada jednomyseľne prijala.